[{"text_idx": "#000001", "text": "Falta diren finalerdiak ekainaren 26an jokatuko dira Elgoibarren eta finalak ekainaren 29an Irunen"}, {"text_idx": "#000002", "text": "Covid19 gaitzak sorturiko pandemiak etenaldia eragin zuenean, Laboral Kutxa Emakume Master Cup txapelketako azken lau partida erabakiorrak jokatu gabe geratu ziren eta ordutik data berrien bila ibili dira antolakuntzako kideak lehiaketa amaitu ahal izateko."}, {"text_idx": "#000003", "text": "Berriki ordea, txapelketari berrekiteko egunak zehaztu dira eta azkenean pilota goxua erabiltzen den modalitateko finalerdiak Elgoibarren lehiatuko dira ekainaren 26an, bi egun geroxeago, ekainaren 28an, finalak jokatuko direlarik Irungo frontoian."}, {"text_idx": "#000004", "text": "Hori bai, egutegi hau gauzatu ahal izateko ordurako deseskalatzearen 3. fasean egotea beharrezkoa izango da eta hala ere, partiduak ikuslegorik gabe jokatu beharko dira, edozein kasutan."}, {"text_idx": "#000005", "text": "Antolakuntzaren hasierako asmoa txapelketaren azken txanpari lehenago ekitea zen, zehazki ekainaren 7a eta 14aren arteko bitarte horretan jokatzea nahi zutelarik, baina ez dute beharrezkoa den baimena jaso."}, {"text_idx": "#000007", "text": "Bikote irabazleek bi egun beranduago jokatuko den finalerako txartela eskuratuko dute, egun berean pilota mistoko finala ere lehiatuko delarik, duela hiru hilabete sailkatu ziren Olatz Arrizabalaga-Gentzane Aldai eta Miren Larrarte-Olatz Ruiz de Larramendi bikoteen artekoa."}, {"text_idx": "#000008", "text": "Garrantzitsua da azpimarratzea, azken orduko aldaketak eman direla bikoteen osaketan, izan ere, Leire Etxaniz eta Eneritz Arrietak ez dute parte hartuko txapelketaren azken fase honetan."}, {"text_idx": "#000009", "text": "Leire Etxanizen kasuan, bere senitarteko batzuen egoera aipatu du, izan ere, oso gertuko hiru persona ditu aislamendu egoeran oraindik, eta ororen gainetik osasuna jarri nahi duela jakinarazi du. Gainera, bere lan ordutegia aukeratutako datekin bateragarria egiteko arazoak zituen eta beraz, txapelketan jarraitzeari uko egin dio, bere lekua Ane Urkizu gipuzkoarrak hartuko duelarik."}, {"text_idx": "#000013", "text": "2020ko Binakakoa bi kategoriatan jokatu da: ohiko pilota goxoakoak jarraitzen du jarraitzailerik gehien izaten, (35 bikote izango dira, 70 pilotari), eta geroz eta parte hartzaile gehiago erakartzen ari den pilota mistokoan 12 bikote aritu dira lehen ekitaldi honetan."}, {"text_idx": "#000017", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]